Lokalvalget vil samtidig føre til at presset øker på partiene på borgerlig side fram mot 2013, mener Stoltenberg. – Klokken tikker fram mot 2013 og et mulig styrket sentrum og svekket Frp og vil bidra til mer oppmerksomhet rundt regjeringsalternativer, tror statsministeren. Han mener at forhandlingene i Oslo mellom Venstre og KrF og byrådspartiene Høyre og Frp kan peke fram mot stortingsvalget i 2013. – Utfallet i Oslo kan være et forvarsel om hva vi vil se i rikspolitikken om to år, sier Stoltenberg.